projecte-aina/catalan_government_crawling huggingface dataset:
L'hemocromatosi és una malaltia genètica que fa que augmentin els dipòsits de ferro a l'organisme, principalment al fetge (però també al pàncrees, al cor i a altres òrgans).
El ferro provoca danys als teixits en què es diposita en excés.
Afecta una de cada mil persones i més els homes que les dones.
És particularment comuna en persones de raça blanca originàries d'Europa occidental: la pateixen entre 2 i 5 persones de raça blanca per cada mil.
Els símptomes s'observen sovint en homes entre els 30 i els 50 anys, i en dones més grans de 50 anys (encara que algunes persones poden presentar problemes ja cap als 20 anys).
La paraula hemocromatosi descriu un grup de malalties causades per l'excés de ferro a l'organisme.
Hi ha dos tipus d'hemocromatosi: primària i secundària.
Entre els símptomes més freqüents podem trobar:
Consulteu el vostre metge o metgessa si desenvolupeu aquests símptomes.
Si algú de la vostra família pateix o ha patit hemocromatosi teniu més probabilitats de patir-la també vosaltres.
Consulteu el vostre metge o metgessa perquè us faci una prova.
La finalitat és extreure l'excés de ferro del cos i tractar els danys que puguin haver afectat els òrgans.
El millor mètode per extreure l'excés de ferro del cos és un procediment anomenat sagnia o flebotomia.
S'extreu mig litre de sang cada setmana fins que el nivell de ferro al cos sigui normal.
La freqüència amb què es necessita aquest procediment i la seva durada depèn dels símptomes, dels nivells d'hemoglobina i ferritina en sèrum, i també de la quantitat de ferro que s'ingereix en l'alimentació.
Cal seguir una dieta especial per reduir la quantitat de ferro absorbida en l'alimentació.
La dieta prohibeix el consum d'alcohol i evita el consum de fàrmacs que continguin ferro, suplements vitamínics, mariscs crus o aliments rics en ferro.
Igualment, les afeccions com la diabetis, l'artritis, la insuficiència hepàtica i la insuficiència cardíaca s'han de tractar apropiadament.
La teràpia amb l'hormona testosterona pot ajudar a millorar la pèrdua del desig sexual i els canvis en les característiques sexuals secundàries.
L'empresa promotora de salut és l'empresa que, a més de complir totes les mesures de seguretat i prevenció, permet que els treballadors conciliïn la vida laboral amb la familiar, promou horaris raonables, facilita un bon clima laboral i fomenta un estil de vida saludable, el respecte pel medi ambient i la participació en obres socials.
És una empresa compromesa amb la comunitat i la sostenibilitat.
També preveu el treball en equip i la cooperació entre els empleats per aconseguir entre tots les fites establertes en la línia dels objectius de l'empresa.
Vetllar per la salut i el benestar dels professionals que directament i indirectament es relacionen amb l'organització és un dels objectius del model d'empresa saludable.
L'evolució cap a l'empresa promotora de salut s'ha de fer implicant tots els membres de l'organització des del començament, incloent-hi la direcció, els càrrecs intermedis i els treballadors, i fent-los participar en el projecte.
És també el pas previ i necessari per avançar cap a un concepte de companyia socialment responsable.
Les empreses poden aportar molt al benestar de les persones mitjançant els seus productes o serveis, però també a través de la relació amb els seus treballadors i amb les seves polítiques, la seva organització i la seva interacció amb l'entorn i la societat.
És una oportunitat innovadora per vetllar per la salut i el benestar dels treballadors i ajudar a construir un entorn laboral saludable.
L'empresa serà més eficient i competitiva i el seu equip afrontarà amb més energia i salut els nous reptes i idees.
L'empresa hauria de seguir amb les mesures que està duent a terme sense oblidar les recomanacions dels programes Esquena Sana, Músculs sense estrès i Mou-te!
S'hauria de continuar analitzant la situació de l'empresa i escoltant les opinions dels treballadors per intentar millorar sempre que sigui possible, amb l'activitat física sempre hi ha marge de millora contínua.
Els programes per seguir millorant en activitat física:
L'empresa hauria de seguir amb les mesures que està duent a terme sense oblidar les recomanacions dels programes Empresa sense fum i A la feina, alcohol i drogues, 0,0.
Cal seguir analitzant periòdicament la situació dels treballadors i la seva satisfacció per intentar millorar petits aspectes, de forma conjunta i acordada.
També cal mantenir la sensibilització els empleats i recalcar-los que la seva salut és el més important, conscienciant-los que el tabac i l'alcohol són substàncies nocives pel seu organisme, que afecten el seu rendiment laboral i al dels seus companys.
Els programes per millorar en el consum de tòxics a l'empresa:
A la feina, alcohol i drogues 0,0
L'empresa ha de seguir amb les accions que està duent a terme sense oblidar els programes Pes Saludable i Dinars de carmanyola a l'entorn laboral.
S'hauria de continuar analitzant la situació de l'empresa, i prestar atenció a les necessitats dels treballadors per intentar millorar.
És necessari seguir fomentant els hàbits alimentaris cada dia i no deixar de banda l'alimentació saludable tant a casa com a la feina.
Es coneix que és beneficiós els programes d'alimentació amb els d'activitat física, per tant és recomanable aconseguir un barem positiu en ambdós o treballar-hi per assolir-ho.
Els programes per seguir millorant en l'àmbit de l'alimentació:
Dinars de carmanyola a l'entorn laboral
Tot i que la situació actual de l'empresa és força correcte respecte el foment de l'alimentació saludable, es podria incidir més en el consum de productes saludables, així com en la correcta preparació d'una carmanyola per tal que els treballadors mantinguin una dieta equilibrada a la feina.
Igualment, l'empresa faria bé en recordar als seus treballadors que disposen d'ajuda en cas de problemes de pes, aplicant el programa Pes saludable.
Els programes per seguir millorant en l'àmbit de l'alimentació:
Dinars de carmanyola a l'entorn laboral
L'empresa pren moltes mesures actives i documentades per fomentar una vida saludable entre els seus treballadors.
Cal continuar amb la sensibilització dels empleats i amb aturar les polítiques de benestar laboral que ja té.
Sempre es pot millorar i una manera de fer-ho és seguir els programes referents a alimentació, activitat física i benestar emocional, juntament amb conscienciar els treballadors de la necessitat d'abandonar el consum de substàncies tòxiques com el tabac i l'alcohol.
Seguint aquestes pautes l'empresa serà totalment saludable, els treballadors estaran satisfets i el seu rendiment serà més alt.
Els programes per esdevenir una empresa saludable:
Dinars de carmanyola a l'entorn laboral
A la feina, alcohol i drogues 0,0
L'empresa està duent a terme unes bones accions per fomentar uns hàbits de salut recomanables entre els seus treballadors.
És important analitzar les mesures que s'estan realitzant i enfortir aquells punts més febles.
En aquest sentit, cal seguir fomentant entre els treballadors una alimentació saludable, l'activitat física i el benestar emocional, alhora que promoure l'abandonament de substàncies tòxiques entre aquests.
És important donar a conèixer les diferents opcions que tenen els treballadors per dur una vida sana, segons els consells que es donen a cada un dels programes, i establir conjuntament una política de millora contínua de l'empresa en promoció de la salut en el treball.
Els programes per esdevenir una empresa saludable:
Dinars de carmanyola a l'entorn laboral
L'empresa hauria de fomentar una vida saludable entre els seus treballadors.
És la millor manera perquè el rendiment d'aquests sigui òptim i treballin més a gust i més estiguin saludables, i l'empresa també se'n beneficiarà.
És per això que hauria de promocionar una bona alimentació, la pràctica d'activitat física i un bon benestar emocional entre els treballadors, alhora que hauria de conscienciar sobre els beneficis de no consumir substàncies com el tabac i l'alcohol.
El més important és, primer de tot, sensibilitzar els treballadors sobre la importància de mantenir una vida saludable i com aquesta pot repercutir en l'àmbit laboral.
Seguidament, hauria de donar a conèixer les diferents opcions que tenen els treballadors per dur una vida sana, segons els consells que es donen a cada un dels programes, i generar una política general de l'empresa sobre promoció de la salut en el treball.
Com poden participar els treballadors?
La participació dels treballadors
Els programes per ser una empresa saludable:
L'empresa hauria de fomentar una alimentació saludable entre els seus treballadors seguint les indicacions del Programa Dinars de carmanyola a l'entorn laboral.
S'hauria d'analitzar la situació actual i buscar amb els treballadors la millor solució, així com escoltar els seus suggeriments.
S'haurien de revisar les instal·lacions i/o espais destinats a fer pauses com el contingut de les màquines expenedores.
A més, per fomentar uns hàbits d'alimentació saludables, l'empresa hauria de consultar el Programa Pes saludable per tal d'assessorar els seus treballadors i donar-los suport en cas necessari així com mostrar les diverses possibilitats alimentàries que tenen per mantenir una dieta equilibrada, tant a casa com a l'empresa.
Els programes que l'empresa hauria de posar en pràctica:
L'empresa promou adequadament l'activitat física entre els seus treballadors i encara podria dur a terme més accions.
Programes com el Mou-te podrien ajudar l'empresa a través de propostes que conscienciïn els treballadors dels avantatges de practicar esport.
Per altra banda, l'empresa hauria de valorar l'aplicació dels programes Músculs sense estrès i Esquena Sana per tal de millorar els problemes que se'n deriven del sedentarisme o de la mobilització de pesos.
És important seguir fomentant l'activitat física entre els treballadors.
Els programes per seguir millorant en l'àmbit de l'activitat física:
L'empresa hauria de fomentar l'activitat física entre els seus treballadors, tal com s'indica en els programes Mou-te, Esquena Sana i Músculs sense estrès.
S'hauria d'analitzar la situació actual de l'empresa i parlar amb els treballadors per trobar la millor via per iniciar la pràctica d'activitat física.
En el cas d'aquells treballadors que tinguin una feina més sedentària, l'empresa hauria d'informar-los dels efectes beneficiosos de l'activitat física a través del programa Mou-te o d'Esquena Sana, per prevenir patologies osteomusculars, i amb una bona higiene postural alhora.
Els programes que l'empresa hauria de posar en pràctica:
L'empresa duu a terme accions per reforçar l'abandonament del consum de substàncies tòxiques.
Hauria d'analitzar la situació actual i intentar millorar-ne alguns aspectes, tot seguint les indicacions dels programes Empresa sense fum i A la feina, alcohol i drogues, 0,0.
L'empresa hauria d'informar els seus treballadors sobre els riscos del consum de tabac i substàncies tòxiques i els efectes que aquests poden produir sobre la seva salut i la dels altres, juntament amb la política de l'empresa que s'aplica al respecte, en especial en els llocs de treball on cal garantir que no hi ha consum d'aquestes substàncies..
Caldria avaluar la necessitat de posar un suport professional extern per donar suport en l'abandonament i manteniment de la deshabituació d'aquests tòxics.
Els programes per millorar en el consum de tòxics a l'empresa:
L'empresa hauria de promoure hàbits saludables entre els seus treballadors i motivar-los perquè deixessin de fumar i de prendre altres substàncies tòxiques.
Per fer-ho, hauria de seguir els programes Empresa sense fum i A la feina, alcohol i drogues 0,0.
D'acord amb el programa Empresa sense fum, l'empresa hauria d'implantar un entorn lliure de fum i potenciar activitats perquè els seus treballadors fumadors deixessin el tabac.
En aquest sentit, és important que l'empresa sensibilitzi als seus empleats dels riscos que comporta fumar i prendre altres tòxics, per a ells i per a la resta de persones, i, alhora, els faciliti iniciatives per deixar-ho.
Seguint el programa A la feina, alcohol i drogues, 0,0 l'empresa facilita assistència a aquells treballadors que tinguin problemes d'addicció.
Caldria avaluar la necessitat de posar un suport professional extern per donar suport en l'abandonament i manteniment de la deshabituació d'aquests tòxics.
També caldria avaluar els llocs de treball on és imprescindible no consumir aquestes substàncies, per tal d'evitar riscos per als empleats o altres.
Els programes que l'empresa hauria de posar en pràctica:
El son és un procés biològic complex que ajuda les persones a mantenir-se sanes.
Es caracteritza pels canvis en l'activitat cerebral, la respiració, el ritme cardíac, la temperatura corporal i altres funcions fisiològiques.
El son es divideix en dos estats que s'alternen cada 90 minuts en un cicle que es repeteix entre 4 i 5 vegades al llarg de la nit:
La funció principal del son és reparar l'organisme a partir de:
L'amiant s'ha utilitzat, fins que es va prohibir definitivament l'any 2002, en múltiples processos productius, especialment en el sector de la construcció.
La relació que hi ha entre l'exposició a l'amiant i algunes patologies com l'asbestosi, el mesotelioma, etc., està ben establerta, i les prediccions fetes indiquen que l'epidèmia de casos en algunes d'aquestes patologies s'anirà incrementant els propers anys.
Aquests motius justifiquen clarament la realització d'un Programa de vigilància sanitària dels treballadors que han estat exposats a l'amiant.
El Programa de vigilància de la salut dels treballadors exposats a l'amiant es desenvolupa amb les actuacions següents:
Programa de vigilància postocupacional de la salut dels treballadors exposats a l'amiant.
L'empresa ja destina recursos al benestar emocional dels treballadors però hauria d'analitzar la situació actual i intentar millorar-ne alguns aspectes, tot seguint les indicacions dels programes Conciliació de la vida familiar, personal i laboral, Pensa en positiu i Dormir bé.
Caldria seguir avaluant els factors laborals que afecten el benestar dels treballadors amb freqüència i de forma participativa, buscant solucions conjuntes.
Els programes per millorar el benestar emocional a l'empresa:
Programa conciliació de la vida familiar, personal i laboral
Les unitats de salut laboral són unitats especialitzades en salut laboral integrades a la xarxa sanitària pública i formades per professionals sanitaris amb coneixement i experiència en l'àmbit de la salut laboral, que donen assessorament i suport als professionals sanitaris i a altres agents implicats, i realitzen la vigilància i el control de la qualitat de les actuacions sanitàries dels serveis de prevenció que actuen a les empreses de Catalunya.
La Llei de salut pública de Catalunya (Llei 18/2009) recull en el capítol IV, article 48, les actuacions en salut laboral, així com l'organització dels dispositius d'acord amb la Llei de prevenció de riscos laborals (Llei 31/1995).
En aquest sentit, la xarxa d'unitats de salut laboral del Departament de Salut, coordinada per la Unitat de Salut Laboral Central, configura l'element frontissa entre el sistema sanitari integral d'utilització pública de Catalunya (SISCAT), els serveis de prevenció de riscos laborals de les empreses o el sistema de mútues d'accidents de treball i malalties professionals de la Seguretat Social.
Les seves actuacions es concreten, fonamentalment, en el suport a les activitats de la xarxa sanitària d'utilització pública, en la gestió del sistema de vigilància epidemiològica de patologies relacionades amb la feina, i en el desenvolupament de les competències de l'administració sanitària pel que fa a l'activitat dels serveis sanitaris dels serveis de prevenció de riscos laborals a les empreses de Catalunya.
Juntament amb aquestes línies d'actuació, també es duen a terme les competències relatives a la vigilància postocupacional de la salut dels treballadors, la col·laboració en la investigació i control de brots epidèmics d'origen laboral, l'elaboració de protocols de vigilància de la salut dels treballadors i treballadores, la contribució a la promoció de la recerca en salut laboral, i la promoció d'activitats de formació adreçades als professionals sanitaris, entre d'altres.
La xarxa d'unitats de salut laboral està formada per les nou unitats de salut laboral constituïdes actualment a Catalunya (seran deu USL quan es completi el mapa previst).
El desplegament de les unitats de salut laboral és una intervenció definida pel Pla de salut de Catalunya que s'ha portat a terme sota la responsabilitat del Servei Català de la Salut.
D'acord amb la Llei de salut pública (Llei 18/2009), amb la creació de l'Agència de Salut Pública de Catalunya, i derivada d'aquesta, funciona la Unitat de Salut Laboral Central, la qual coordina en el territori les unitats de salut laboral constituïdes en xarxa amb una distribució estratègica que coincideix amb la delimitació de les regions sanitàries del Servei Català de la Salut, amb la finalitat de ser els dispositius que tenen encomanat el desenvolupament de les funcions de salut laboral de la Direcció General de Salut Pública del Departament de Salut, en el territori que cadascuna d'elles té assignat.
Correspondència entres les unitats de salut laboral, les regions sanitàries i els sectors sanitaris del CatSalut
Cadascuna d'aquestes línies la podem desglossar en diferents punts d'interès:
L'empresa hauria de promoure el benestar emocional entre els treballadors.
Hauria de ser una prioritat per l'empresa sensibilitzar als seus empleats dels beneficis de dur una vida emocionalment saludable.
Per fer-ho, seria convenient aplicar els programes Conciliació de la vida familiar, personal i laboral, Pensa en positiu i Dormir Bé.
L'empresa hauria d'avaluar els factors laborals que influeixen en el benestar dels seus treballadors i intentar millorar aquells aspectes en els quals té més carències.
A través de l'aplicació d'aquests programes es pretén que l'empresa millori la satisfacció i benestar dels seus treballadors.
Programa conciliació de la vida familiar, personal i laboral
Avui dia la sida no es cura, però sí que existeixen tractaments que dificulten la multiplicació del virus i que ajuden a millorar la qualitat de vida d'aquelles persones que estan infectades pel VIH.
Aquests tractaments s'han de seguir durant tota la vida, encara que la persona no se senti malalta.
És molt important, perquè el tractament sigui eficaç, que la persona prengui els medicament rigorosament i tal com li indiqui el metge o metgessa.
La teràpia antiretroviral redueix el nombre de partícules del VIH a la sang i impedeix la rèplica del virus del VIH a l'organisme.
També permet ajudar el sistema immunitari a recuperar-se de la infecció pel virus.
És una combinació de medicaments i pot tenir efectes secundaris dels quals el seu metge o metgessa informarà en el seu moment.
Tot i prendre la medicació les persones tractades per la teràpia antiretroviral encara poden transmetre el virus per mitjà de les relacions sexuals o quan comparteixin agulles.
Si no es fa correctament el tractament el VIH pot tornar-se immune a la teràpia i fer-se resistent.
En aquests casos el metge o metgessa pot considerar fer un canvi en el tractament que s'estigui prenent.
Per ara no hi ha cap vacuna, però és possible que n'hi hagi alguna en el futur.
De fet, són molts els grups d'investigadors que hi treballen, però encara no s'han aconseguit uns resultats satisfactoris.
També s'estan investigant altres antivírics que estimulen el creixement cel·lular o s'utilitzen medicaments per prevenir les infeccions oportunistes.
Consell sobre tractaments alternatius o complementaris
Sovint la persona infectada pel VIH recorre, a més del tractament convencional de la infecció, a altres teràpies anomenades alternatives com l'acupuntura, l'homeopatia, el naturisme, la fitoteràpia, la macrobiòtica, etc. Els motius poden ser diversos: cansament del tractament convencional, manca de confiança en aquest o una cerca de complementarietat.
En principi, aquestes teràpies no tenen necessàriament una incidència negativa sobre la salut de la persona, però en cap cas s'ha demostrat científicament que siguin eficaces contra el VIH.
En el cas d'algunes teràpies basades en l'administració de substàncies o de plantes es poden produir interaccions farmacològiques importants amb els antiretrovirals, de manera que en disminueixi l'eficàcia enfront del virus, a banda de poder presentar-se efectes secundaris lligats a aquests productes.
El fet que una persona estigui infectada pel VIH no vol dir que hagi de desenvolupar necessàriament la sida.
L'evolució de la infecció varia d'una persona a una altra.
Les etapes de l'evolució habitual de la infecció que poden veure's influenciades pel tractament són les següents:
Els dies posteriors a la infecció, aproximadament la meitat de les persones manifesten símptomes inespecífics, que poden semblar els d'una grip.
Durant un període de temps llarg, les persones infectades pel VIH no presenten cap símptoma d'infecció.
Per aquest motiu, algunes d'aquestes persones ignoren la seva seropositivitat i, per tant, poden transmetre el virus als altres sense saber-ho.
Aquesta fase es caracteritza per l'aparició d'una sèrie de símptomes com diarrees persistents, suors nocturnes, febre, pèrdua de pes, augment de la mida dels ganglis limfàtics, i malalties de la pell i d'altres òrgans.
En aquesta etapa, els símptomes són més greus.
La pèrdua de pes, la suor nocturna i la febre s'intensifiquen i es prolonguen en el temps, i apareixen infeccions oportunistes com la pneumònia per P. Carinii, la toxoplasmosi cerebral i la tuberculosi, entre altres.
També es poden produir malalties del sistema nerviós i alguns tumors.
Per no infectar-se cal tenir present quins són els mecanismes o vies de transmissió.
Recomanacions per evitar la transmissió per la sang
Recomanacions per evitar la transmissió sexual
Recomanacions per evitar la transmissió de mare a fill
Vacunacions en les persones adultes infectades pel VIH
Les persones que viuen amb el VIH poden tenir un risc més elevat de desenvolupar malalties immunoprevenibles o de patir-ne de manera més aguda que la població general, i la seva resposta immunitària a les vacunes també pot ser que no sigui òptima.
Per tot això, si esteu infectats pel VIH, cal que el vostre metge us informi sobre quines vacunes estan indicades i la dosi més convenient d'acord amb el vostre estat immunitari.
Pla per a l'accessibilitat al preservatiu
Com a resposta al creixent nombre d'infeccions pel virus del VIH a través de la via sexual detectat a casa nostra, el Programa per a la Prevenció i l'Assistència de la Sida ha impulsat un ampli ventall d'iniciatives, entre les quals es troba el Pla per a l'accessibilitat als preservatius.
El preservatiu és l'eina preventiva més eficient i suficientment contrastada per evitar la transmissió sexual del virus del VIH, entre d'altres malalties.
L'accés al preservatiu s'ha de produir en un context on es faciliti també l'educació sanitària suficient per tal que els joves siguin lliures i conscients a l'hora de decidir usar-lo.
Diferents experiències arreu del món confirmen que el fet de facilitar l'accés al preservatiu no fomenta l'increment de relacions sexuals entre els joves (Peter Piot, ONUSIDA).
L'objectiu primordial d'aquest Pla és millorar l'accés al preservatiu com a mitjà de prevenció per part de la població, especialment la jove i adolescent, a través de l'abaratiment del preu final del producte i de l'ampliació dels punts de dispensació.
El Pla per a l'accessibilitat als preservatius inclou les activitats següents: